L-iStat Malti qed joħloq ċittadini tat-tieni klassi Min huwa kontra li jiddahhal id-divorzju f'Malta mhux jirrealizza, jew forsi konvenjentement ma jridx isemmiha pubblikament, li d-divorzju jezisti f'Malta. Fil-fatt hawn mijiet ta' nies divorzjati li jghixu fil-Gzejjer Maltin u whud minnhom huma Maltin. Skond twegiba Parlamentari moghtija dil-gimgha, fl-ahhar 30 sena f'Malta gew registrati mas-780 divorzju. Pero' l-krucjata li ghaddejja bhalissa f'pajjizna mhix kontra dawn li ghandhom id-divorzju diga' rikonoxxut mill-iStat Malti, imma li jkun hemm iktar Maltin li jgibu dan l-istat. F'kelma wahda, il-kampanja kontra d-divorzju trid li f'Malta jkollna cittadini Maltin ta' l-ewwel u tat-tieni klassi, b'dawn ta' l-ahhar jibqghu jsaffru ghax l-iStat Malti, sa issa, mhux qed jaghtihom id-divorzju li tant jixtiequ u ghandhom bzonn. Din id-diskrepanza fid-drittijiet civili tqajjem bosta mistoqsijiet. Ghaliex il-Gvern Malti matul is-snin, jigifieri z-zewg partiti l-kbar, irrikonoxxew divorzju moghti barra minn pajjizna izda ma ridux idahhluh f'Malta? Ghaliex il-Gvern Nazzjonalista kien minn ta' l-ewwel li rrisponda pozittivament ghall-inizjattiva tal-Kummissjoni Ewropea fl-ahhar snin biex id-divorzji moghtija fi Stati Membri tal-UE jigi rikonoxxuti minghajr problemi anke f'Malta? Ghaliex Il-Kummissjoni Ewropea ghadha ma haditx passi kontra l-Gvern Malti talli dan jiddiskrimina bejn cittadini ta' l-UE stess meta jirrikonoxxi divorzju moghti fi Stati Membri izda ma jridx jaghtih lil cittadini tal-UE, ewlenin fosthom dawk Maltin, residenti f'Malta? Ghaliex cittadini Maltin li jaghmlu ftit taz-zmien jahdmu/jghixu barra minn Malta u jizzewgu barrani jistghu jgibu divorzju minn dak il-pajjiz membru tal-UE imma Maltin mizzewgin Malta u jghixu permanentament Malta huma michuda d-divorzju mill-iStat Malti? Ghaliex cittadini Maltin mizzewga cittadini barranin jistghu jgibu divorzju mill-pajjiz minn fejn gej/gejja s-sieheb/ba imma koppja fejn it-tnejn huma Maltin ma tistax iggib divorzju minn Malta? Il-konkluzjoni taghna hija semplici. Min hu kontra d-divorzju ghandu jkun koerenti u jkun KONTRA D-DIVORZJU DEJJEM U KULLIMKIEN u mhux jibqa' sieket (ghax jaqbillu? ghax ma jistax jaghmel mod iehor fl-UE?) f'sistema li tohloq cittadini ta' l-ewwel u tat-tieni klassi ghax tiddistingwi bejn Maltin li jistghu jgibu divorzju u Maltin li ma jistghux.
Iriduna ċittadini (bla divorzju) tat-tieni klassi